open-index/open-wikipedia-markdown huggingface dataset:
அவிவா இந்தியா

**அவிவா இந்தியா** (Aviva India) ஒரு இந்திய ஆயுள் காப்பீட்டு நிறுவனம், இங்கிலாந்து ஆயுள் காப்பீட்டு நிறுவனமான அவிவா பி.எல்.சி மற்றும் இந்திய கூட்டு நிறுவனமான  டாபர் குழுமம்  ஆகியவற்றுக்கு இடையிலான ஒரு கூட்டு முயற்சியாகும்.அவிவா சூலை 2002 இல் இந்தியாவின் பழமையான வணிக நிறுவனங்களில் ஒன்றான டாபர் குழுமத்துடன் ஒரு கூட்டு முயற்சியாக செயல்பட தொடங்கியது.இந்திய காப்பீட்டுத் துறை விதிகளின்படி,அவிவா பி.எல்.சிக்கு 49% பங்குகளும்,டாபர்க்கு ஜே.வி கூட்டணியில் 51% பங்குகளும் உள்ளன.

## செயல்பாடுகள்

அவிவா சமீபத்திய ஆண்டுகளில் ஆன்லைன் இயங்குதளத்தில் கவனம் செலுத்தி வருகிறது,மேலும் அவிவா ஐ−லைப்,அவிவா உடல்நலம் காத்தல் உள்ளிட்ட பல தயாரிப்புகள்,வாடிக்கையாளர்களுக்கு புரிந்துகொள்வதற்க்கும் வாங்குவதற்க்கும் எளிதாக புதிய வடிவங்கள் மற்றும் தயாரிப்புகளில் கவனம் செலுத்துகிறது.

## தயாரிப்புகள்

நவீன முறையில் பொருள்கள் தயாரிப்பு மற்றும் இலாபக் கொள்கைகள் அறிமுகப்படுத்திய நிறுவனங்களின் பட்டியலில்  அவிவா இந்தியாவும் இருந்தது.அதன் தயாரிப்புகளில் நிலையான கால பாதுகாப்பு திட்டங்கள் (அவிவா லைஃப்சில்ட் பிளாட்டிம்) மற்றும் ஒற்றை பிரீமியம் திட்டங்கள்.

## கூட்டாண்மை சமூக பொறுப்பு

அவிவா இந்தியா ஒவ்வொறு ஆண்டும் பல்வேறு நகரங்களில் அவிவா பெரிய கவ்விச் சுவரை நடத்துகிறது,இந்த திட்டத்தின் முலம் வரிய குழந்தைகளுக்கான புத்தகங்களை சேகரிக்கிறது.கடந்த மூன்று ஆண்டுகளில்,அவிவா பெரிய கல்விச் சுவர் 2 மில்லியனுக்கு அதிகமான புத்தகங்களை சேகரித்துள்ளது.அவை நாடு முழுவதும் 500,000க்கும் மேற்பட்ட வறிய குழந்தைகளுக்கு வழங்கப்பட்டுள்ளன. அவிவா பெரிய கல்விச் சுவர் 2011 இல் மட்டும் 1.1 மில்லியனுக்கும் அதிகமான புத்தகங்களை சேகரிதத்து.இது அந்த ஆண்டிற்கான "புத்தகங்களின் மிகபெரிய சுவர்"  என்று லிம்கா சாதனை புத்தகத்தில் பதிவு செய்தது.இது குழந்தை உரிமை சாம்பியன் விருது,வெண்கல விருது உட்பட பல விருதுகளைப் பெற்றுள்ளது.லண்டனின் பாஃப்டா,2012 இல் இந்தியா பி.ஆர்& கார்ப்பரேட் விருதுகளை பெற்றுள்ளது.

## சான்றுகள்

## வெளி இணைப்புகள்

* Official Website

பகுப்பு:காப்பீட்டு நிறுவனங்கள்
பகுப்பு:நியூயார்க் பங்கு சந்தையில் பட்டியலிடப்பட்டுள்ள நிறுவனங்கள்
இராஜீவ் கிருஷ்ணா

**இராஜீவ் கிருஷ்ணா** (*Rajiv Krishna*) என்பவர் இந்திய ஒன்றியம், கர்நாடக மாநிலம் பெங்களூரைச் சேர்ந்த திரைப்பட நடிகர். ஆவார். இவர் பெரும்பாலும்  தமிழ் படங்களில் தோன்றியுள்ளார்.

இராஜீவ் கிருஷ்ணா *உட்ஸ்டாக் வில்லா*, *சவுண்ட்டிராக்* ஆகிய  இந்தி படங்களுக்கு திரைக்கதை எழுதியுள்ளார். இவர் தயாரிப்பாளர் சுரேஷ் மேனனின் மருமகன் ஆவார். இவர் 2013 இல் *தண்டர்காட் - அசெண்டன்ஸ் ஆப் இந்திரா* *என்ற புதினத்தை எழுதினார்.

== தொழில் ==
ராஜீவ் கிருஷ்ணா *ஆஹா!* (1997) படத்தின் வழியாக தமிழில் அறிமுகமானார். இவரது நடிப்பைப் பற்றி ஒரு விமர்சகர் குறிப்பிடும்போது, "ராஜீவின் தன் பங்காக தனது நடிப்புத் திறனைக் காட்ட அதிக வாய்ப்புகள் உள்ளன, மேலும் அவர் அந்த வாய்ப்பை நன்கு பயன்படுத்திக் கொண்டார்" என்றார். *ஆஹா*வின் வெற்றியைத் தொடர்ந்து, ராஜீவ் கிருஷ்ணா தொடர்ந்து முக்கிய வேடங்களில் தோன்றுவதற்கு பல வாய்ப்புகளைப் பெற்றார். இவர் *கை விளக்கு* என்ற படத்தில் நாயகனாக [[சங்கீதா (நடிகை)|சங்கீதா]]வுடன் இணைந்து  நடிக்க ஒப்பந்தமானார். ஆனால் படம் தயாரிக்கபட்ட போதிலும் வெளியாகவில்லை. இவர் பாலிவுட்டில் *பாஸ் யுன் ஹாய்* (2003) என்ற படத்தில் ராஜீவ் கோபாலகிருஷ்ணன் என்ற பெயரில் அறிமுகமானார். படத்தில், [[நந்திதா தாஸ்|நந்திதா தாசுக்கு]] ஜோடியாக நடித்தார்; இருப்பினும், படமானது இவரை அடையாளம் காட்டத் தவறியது. *நியூட்டனின் மூன்றாவது விதி* (2009) மற்றும் *அசல்* (2010) ஆகிய படங்களில் எதிர்மறை வேடங்களில் நடித்தார். *கிருஷ்ணவேணி பஞ்சாலை* (2012) படத்தில்  ஒரு ஆலை உரிமையாளராக இவர் நடித்தார்.

== திரைப்படவியல் ==

=== நடிகர் ===

; படங்கள்



; தொலைக்காட்சி



=== எழுத்தாளர் ===

* *உட்ஸ்டாக் வில்லா* (2008)
* *சவுண்டிராக்* (2011)
* *கேல்ஸ்'' (2016; மலையாளம்) (திரைக்கதை ஆலோசகர்)

## குறிப்புகள்

## வெளி இணைப்புகள்
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
பி. ஸ்வேதா

**பி. ஸ்வேதா** (*P. Shwetha*) என்பவர் ஒரு இந்திய நடிகை ஆவார். இந்திய ஒன்றியம், தமிழ்நாட்டின்  சென்னையில் பிறந்த இவர் சந்தோஷ் சிவன் இயக்கிய விமர்சன ரீதியாக பாராட்டப்பட்ட *[[மல்லி (திரைப்படம்)|மல்லி]]* (1998) திரைப்படத்தின் வழியாக அறிமுகமானார். அப்படத்தில் மல்லி என்ற சிறுமியாக நடித்தார். தனது சிறந்த நண்பரின் நோயைக் குணப்படுத்தக்கூடிய நீல நிற தெய்வமணிக் கல்லைத் தேடும் சாகசத்தில் ஈடுபடும் பெண்ணாக அதில் நடித்தார். அப்படத்தில் நடித்ததற்காக 1999 ஆம் ஆண்டில் சிறந்த குழந்தைக் கலைஞருக்கான தேசிய திரைப்பட விருதை வென்றார். *[[குட்டி (2001 திரைப்படம்)|குட்டி]]* திரைப்படத்தில் நடித்ததற்காக 2002 ஆம் ஆண்டில் சிறந்த குழந்தைக் கலைஞருக்கான மற்றொரு தேசிய திரைப்பட விருதை வென்றார். குட்டியின் கதை குழந்தைத் தொழிலாளர் பற்றியது. இவர் சந்தோஷ் சிவன் படமான *[[நவரசா]]வில்* நடித்தார்.

இவர் சென்னை அண்ணா பல்கலைக்கழகத்தில் கல்லூரிப் படிப்பை மேற்கொண்டவர்.

## திரைப்படவியல்

## வெளியிணைப்புகள்
*

## மேற்கோள்கள்

பகுப்பு:வாழும் மக்கள்
இங்கிலாந்துப் பெண்கள் துடுப்பாட்ட அணி

**இங்கிலாந்துப் பெண்கள் துடுப்பாட்ட அணி** (England women's cricket team) பெண்கள் பன்னாட்டு அளவில் விளையாடும் துடுப்பாட்ட வடிவத்தில் இங்கிலாந்து மற்றும் வேல்ஸை பிரதிநிதித்துவப்படுத்துகிறது. இந்த அணியை இங்கிலாந்து மற்றும் வேல்ஸ் துடுப்பாட்ட வாரியம் (ஈசிபி) நிர்வகிக்கிறது. ஆத்திரேலியப் பெண்கள் துடுப்பாட்ட அணிக்கு எதிரான தனது முதல் பெண்கள் தேர்வுத் துடுப்பாட்டப் போட்டியில் 2-0 எனும் கணக்கில் தொடரைக் கைப்பற்றியது.

2017 ஆம் ஆண்டில், இந்த அணி பிபிசி விளையாட்டில் ஆளுமைமிக்க அணிக்கான விருதை வென்றனர்.

## வரலாறு
thumb| 1935, சிட்னியில் நடந்த இரண்டாவது பெண்கள் டெஸ்ட் போட்டியில் ஆஸ்திரேலியா மற்றும் இங்கிலாந்து வீரர்கள்.

### முன்னோடிகள்
1934-35இல் இங்கிலாந்து அணி  பெட்டி ஆர்க்டேல் தலைமையில் ஆத்திரேலியாவில் சுற்றுப்பயணம் மேற்கொண்டு  பெண்கள் தேர்வுத் துடுப்பாட்டத் தொடரில் கலந்து கொண்டனர்.

அந்தத் தொடரின் முதல் இரண்டு போட்டிகளிலும் வென்றது மற்றும் மூன்றாவது போட்டியினை சமன் செய்து தொடரைக் கைப்பற்றியது. பின்னர் நியூசிலாந்தை ஓர் ஆட்டப்பகுதி மற்றும் 337 ஓட்டங்கள் வித்தியாசத்தில் வெற்றி பெற்றது. 
### முதல் உலகக் கிண்ணம்
மேற்கிந்தியத் தீவுகளுக்கு அதுவரை தேர்வு போட்டியில் விளையாட அனுமதி வழங்கப்படவில்லை, ஆனால் இங்கிலாந்து 1969-70 மற்றும் 1970-71 ஆம் ஆண்டுகளில் சர் ஜாக் ஹேவர்டின் நிதியுதவியுடன் இரண்டு சுற்றுப்பயணங்களை மேற்கொண்டது.  

### 2005
2005 உலகக் கோப்பையில், அரையிறுதியில் இங்கிலாந்து ஆத்திரேலியாவிடம் தோற்றது. இருப்பினும், ஆத்திரேலியாவுக்கு எதிரான இரண்டு தேர்வு போட்டிகள் கொண்ட தொடரை இங்கிலாந்து 1–0 என்ற கணக்கில் வென்றது, 42 ஆண்டுகளில் முதல் முறையாக பெண்கள் ஆஷஸைக் கோரியது. 

### போட்டி வரலாறு

#### [[மகளிர் துடுப்பாட்ட உலகக்கிண்ணம்|உலகக் கோப்பை]]

* 1973 : வெற்றியாளர்கள்
* 1978 : இரண்டாம் இடம்
* 1982 : இரண்டாம் இடம்
* 1988 : இரண்டாம் இடம்
* 1993 : வெற்றியாளர்கள்
* 1997 : அரையிறுதி
* 2000 : ஐந்தாவது இடம்
* 2005 : அரையிறுதி
* 2009 : வெற்றியாளர்கள்
* 2013 : மூன்றாம் இடம்
* 2017 : வெற்றியாளர்கள்

## சான்றுகள்

 
பகுப்பு:பெண்கள் துடுப்பாட்ட அணிகள்
தென்னாப்பிரிக்கப் பெண்கள் துடுப்பாட்ட அணி

**புரோட்டியாசு** என்ற புனைபெயர் கொண்ட **தென்னாப்பிரிக்கப் பெண்கள் துடுப்பாட்ட அணி** (South Africa women's national cricket team) பன்னாட்டு அளவில் பெண்கள் துடுப்பாட்டப் போட்டிகளில் தென்னாப்பிரிக்காவை பிரதிநிதித்துவப்படுத்துகிறது. ஐசிசி பெண்கள் துடுப்பாட்டப் போட்டிகளில் போட்டியிடும் எட்டு அணிகளில் ஒன்றாகும்.

தென்னாப்பிரிக்கா 1960 இல் இங்கிலாந்துக்கு எதிராக தேர்வுப் போட்டியில் அறிமுகமானது, அந்த மட்டத்தில் (ஆஸ்திரேலியா, இங்கிலாந்து மற்றும் நியூசிலாந்திற்குப் பிறகு) விளையாடும் நான்காவது அணியாகும். தென்னாப்பிரிக்காவின் விளையாட்டு புறக்கணிப்பு மற்றும் பிற காரணிகளால், இந்த அணி 1972 மற்றும் 1997 க்கு இடையில் எந்த சர்வதேச போட்டிகளிலும் விளையாடவில்லை. தென்னாப்பிரிக்கா 1997 ஆகஸ்டில் அயர்லாந்துக்கு எதிரான ஒருநாள்  (ஒருநாள்)  போட்டிக்கு திரும்பியது, பின்னர் அந்த ஆண்டில் 1997 இந்தியாவில் நடந்த உலகக் கோப்பையில் பங்கேற்றது.

## சர்வதேச சுற்றுப்பயணங்கள்
தென்னாப்பிரிக்கா தனது முதல் பெண்கள் தேர்வு போட்டியை டிசம்பர் 2, 1960 அன்று போர்ட் எலிசபெத் செயின்ட் ஜார்ஜ் ஓவலில் தொடங்கியது . இந்தப் போட்டி சமனில் முடிந்தது. இரண்டாவது போட்டியும் சமனில் முடிந்த பிறகு மூன்றாவது போட்டியில் இங்கிலாந்துப் பெண்கள் துடுப்பாட்ட அணி எட்டு இலக்குகளில் வெற்றி பெற்றது. அந்தத் தொடரை 1-0 என தென்னாப்பிரிக்க இழந்தது.

### 2000 களின் பிற்பகுதியில்
2007 ல் பாக்கித்தான் தென்னாப்பிரிக்காவில் சுற்றுப்பயணம் மேற்கொண்டது, தென்னாப்பிரிக்கா 4-0 என்ற கணக்கில் வென்றது,  பின்னர் அவர்கள் இங்கிலாந்து மற்றும் நெதர்லாந்துக்குச் சுற்றுப்பயணம் செய்தனர். 2008 பெண்கள் துடுப்பாட்ட உலகக் கிண்ணத் தகுதிச் சுற்றில் இவர்கள் அனைத்து போட்டிகளிலும் வென்றனர், இறுதிப் போட்டியில் பாக்கித்தானை 8 இலக்குகள் வித்தியாசத்தில் வீழ்த்தி உலகக் கிண்ணத்திற்கு தகுதிபெற்றனர்.

## சான்றுகள்


பகுப்பு:பெண்கள் துடுப்பாட்ட அணிகள்
ரசனாரா பர்வின்

**ரசனாரா பர்வின்** (  Rasanara Parwin  பிறப்பு மே 4, 1992 **ரசனாரா கெபாதுல்லா பர்வின்** ) மேற்கிந்திய தீவுகளுக்கு எதிரான 2013 பெண்கள் துடுப்பாட்ட உலகக் கிண்ணத்தில் அறிமுகமான இந்தியப் பெண்கள் துடுப்பாட்ட அணியின் வலது கை எதிர்ச் சுழல் பந்து வீச்சாளர் ஆவார்.

## சர்வதேச போட்டிகள்
ஜனவரி 31, 2013 இல் மும்பையில் மேற்கிந்தியத் தீவுகள் அணிக்கு எதிரான போட்டியில் இவர் முதன்முதலாக அறிமுகமானார். அந்தப் போட்டியில் இவருக்கு மட்டையாடும் வாய்ப்பு கிடைக்கவில்லை.பந்துவீச்சில் 7 நிறைவுகள் வீசி ஒரு ஓவரை மெய்டனாக வீசி 34 ஓட்டங்களை விட்டுக்கொடுத்தார். ஆனால் இலக்குகளைக் கைப்பற்றவில்லை.இந்தப் போட்டியில் மேற்கிந்தியத் தீவுகள் அணி 105 ஓட்டங்களில் வெற்றி பெற்றது.

## சான்றுகள்

பகுப்பு:வாழும் மக்கள்
பகுப்பு:1992 பிறப்புகள்
பகுப்பு:இந்தியப் பெண்கள் இருபது20 வீராங்கனைகள்
மெத்திலோபாக்டீரியம் ஒரைசே

**மெத்திலோபாக்டீரியம் ஒரைசே** (*Methylobacterium oryzae*) சூழ்நிலைத் தகவுத்திறன் ஒத்தக்கரிமூலவுண்ணி மற்றும் காற்றுவழி மெத்தைலோபாக்டீரிய பேரினத்தைச் சேர்ந்ததாகும்.  இந்தப் பாக்டீரியா கொரியாவில் உள்ள சியோங்வானில் நெற்பயிரின் (*ஒரைசா சடைவா*) திசுவிலிருந்து பிரித்தெடுக்கப்பட்டதால் இப்பெயரிடப்பட்டது. *மெத்திலோபாக்டீரியம்* *ஒரைசே* 1-அமினோசைக்ளோபுரோபேன் 1-கார்பாக்சிலேட்டைப் பயன்படுத்தலாம். *மெத்திலோபாக்டீரியம் ஒரைசே* தாவர வளர்ச்சியை ஊக்குவிக்கின்றது.

## மேற்கோள்கள்

## மேலும் படிக்க

* 
* 
* 
* 
* 
* 

## வெளி இணைப்புகள்

* பாக்டீரியா பன்முகத்தன்மை Metadatabase - Bac ''டைவ்'' மணிக்கு ''Methylobacterium oryzae'' வகை திரிபு
மெத்திலோபாக்டீரியம் அஜ்மாலி

பகுப்பு:பாக்டீரியாக்கள்
**மெத்திலோபாக்டீரியம் அஜ்மாலி** (*Methylobacterium ajmalii*) என்பது பன்னாட்டு வான்வெளி மையத்தினால் அண்மையில் வான்வெளியில் பூமியினை இருமுறை சுற்றிவந்து சேகரிக்கப்பட்ட மாதிரிகளில் காணப்பட்ட நான்கு வகையான புதிய பாக்டீரியாக்களில் ஒன்றாகும். மெத்திலோபாக்டீரிய பேரினத்தில் பல்வேறு வகையான இனங்கள் காணப்படுகின்றன. *மெ. அஜ்மாலி* என்பது கிராம் எதிர், குச்சி வடிவ பாக்டீரியாவாகும். இந்த பாக்டீரிய உயிரணுக்கள் 1.6 முதல் 1.8 மைக்ரோ மீட்டர் அகலமும் 2.2 முதல் 3.2 மைக்ரோ மீட்டர் நீளமும் உடையது. காற்றுச்சூழலில் வாழக்கூடிய இந்த பாக்டீரியா மீதேன் அல்லது மெதனாலைக் கார்பன் மற்றும் சக்தி மூலமாகச் சர்க்கரை மற்றும் கரிம அமிலங்களுடன் பயன்படுத்துகின்றது.. இந்தப் பாக்டீரியா தாவர வளர்ச்சிக்குத் துணைபுரிகின்றது. சர்வதேச விண்வெளி ஆய்வின் பகுதியாகப் புவியின் மேற்பரப்பில் சேகரிக்கப்பட்ட மாதிரிகளிலிருந்து பிரித்தெடுக்கப்பட்டு மூலக்கூறு ஆய்வு, மூலக்கூறு வகைப்பாட்டின் முடிவில் புதிதாக கண்டுபிடிக்கப்பட்ட பாக்டீரியா ஒன்றிற்கு இந்தியாவின் தமிழ்நாட்டில் கடலூர் மாவட்டம் பரங்கிப்பேட்டையில் உள்ள அண்ணாமலைப் பல்கலைக்கழக, கடல்வாழ் உயிரியல் நிலையப் பேராசிரியர் பல்லுயிர் ஆய்வாளர் அஜ்மல்கானின் ஆராய்ச்சியினை பெருமைப்படுத்தும் விதமாக *மெத்திலோபாக்டீரியம் அஜ்மாலி* எனப்பெயரிடப்பட்டுள்ளது.
## மேற்கோள்கள்
மர்மோரிகோலா அக்குவோரீயசு

பகுப்பு:பாக்டீரியாக்கள்
**''மர்மோரிகோலா அக்குவோரீயசு** (Marmoricola aequoreus)* என்பது [[கிராம்-நேர் பாக்டீரியா|கிராம்--நேர்- பாக்டீரியா]], காற்றினை சுவாசிக்கவல்ல, வித்துக்களை உற்பத்திசெய்யா *மர்மோரிகோலா* பேரினத்தைச் சேர்ந்தவையாகும். இவை நகரும் தன்மையற்றவை. இந்த பாக்டீரியா [[கொரியா|கொரியாவின்]] சாம்யாங் கடற்கரையில் மணல் படிவுகளிலிருந்து பிரித்தெடுக்கப்பட்டது.

== மேற்கோள்கள் ==
<references />

== வெளி இணைப்புகள் ==

* [http://bacdive.dsmz.de/index.php?search=11086&submit=Search பேக் *டைவ்* - பாக்டீரியா பன்முகத்தன்மை மெட்டாடேட்டேஸில் *மர்மோரிகோலா அக்வோரியஸின்'' வகை திரிபு]
மேற்கிந்தியத் தீவுகள் பெண்கள் துடுப்பாட்ட அணி

thumb | வலது
**மேற்கிந்தியத் தீவுகள் பெண்கள் துடுப்பாட்ட அணி**  (West Indies women's cricket team) **விண்டீசு** எனும் புனைபெயர் கொண்டு அழைக்கப்படும் இந்த அணி பன்னாட்டு அளவில் நடைபெறும் பெண்கள் துடுப்பாட்டப் போட்டிகளில் மேற்கிந்தியத் தீவுகளைப் பிரதிநிதித்துவப்படுத்துகிறது. இந்த அணி விண்டீசு துடுப்பாட்ட வாரியத்தால் நிர்வகிக்கப்படுகிறது.

1973 ஆம் ஆண்டில் உலகக் கோப்பையின் தொடக்க பதிப்பில், மேற்கிந்தியத் தீவுகளின் சார்பாக ஜமைக்கா மற்றும் டிரினிடாட் மற்றும் டொபாகோ ஆகியவை தனித்தனியாக போட்டியிட்டன. ஒருங்கிணைந்த மேற்கிந்திய அணி 1976 ஆம் ஆண்டில் தேர்வு போட்டியில் அறிமுகமானது. ஆண்கள் தேசிய அணி  போட்டியில் விளையாடி  கிட்டத்தட்ட 50 ஆண்டுகளுக்குப் பிறகு) பெண்கள் அணி அறிமுகமானது.  1979 இல் ஒருநாள் போட்டியில் அறிமுகமானது.

மேற்கிந்தியத் தீவுகள் தற்போது விளையாட்டின் மிக உயர்ந்த மட்டமான ஐ.சி.சி பெண்கள் வாகையாளர் தொடரில் போட்டியிடுகிறது, மேலும் இன்றுவரை நடைபெற்ற பெண்கள் உலகக்  கிண்ணத்தின் பத்துப் பதிப்புகளில் ஐந்தில் பங்கேற்றுள்ளது. மிக சமீபத்திய 2013 உலகக் கோப்பையில், அந்த அணி முதல் முறையாக போட்டியின் இறுதிப் போட்டி வரை சென்றது, ஆனால் ஆஸ்திரேலியாவிடம் தோற்றது.

ஐ.சி.சி உலக இருபது -20 போட்டியில், அனைத்துப் போட்டிகளிலும் அரையிறுதியில்,  2016 போட்டிகளில் அந்த அணி தனது முதல் வாகையாளர்  பட்டத்தை வென்றது.

## வரலாறு

### தேர்வு துடுப்பாட்ட வரலாறு
மேற்கிந்தியத் தீவுகள்  1975-76ல் ஆஸ்திரேலியாவிற்கு எதிராக தனது முதல் தேர்வுப் போட்டியில் விளையாடியது. அந்தப் போட்டி சமனில் முடிந்தது. 1976-77 ஆம் ஆண்டில் இந்தியாவிற்கு  எதிராக ஆறு தேர்வு துடுப்பாட்டத்  தொடர்களை விளையாடியது. இதில் நான்காவது போட்டியில் தோல்வி அடைந்தனர். ஆற்றவது போட்டியில் ஆட்டப்பகுதி வெற்றி பெற்றனர். மற்ற போட்டிகள் சமன் ஆனதால் இந்தத் தொடர் சமன் ஆனது

### போட்டி வரலாறு

#### பெண்கள் துடுப்பாட்ட உலகக் கிண்ணம்

* 1973 முதல் 1988 வரை: பங்கேற்கவில்லை
* 1993: 6 வது இடம்
* 1997: 9 வது இடம்
* 2000: பங்கேற்கவில்லை
* 2005: 5 வது இடம்
* 2009: 5 வது இடம்
* 2013: 2 வது இடம்

#### ஐ.சி.சி பெண்கள் உலக இருபது

* 2009 : 5 வது இடம்
* 2010 : அரை இறுதி 
* 2012 : அரை இறுதி 
* 2014 : அரை இறுதி 
* 2016 : **சாம்பியன்ஸ்**
* 2018 : அரை இறுதி

#### ஐ.சி.சி பெண்கள் துடுப்பாட்ட வாகையாளர்

* 2010 : முதல் இடம்

## கௌரவங்கள்
ஐ.சி.சி பெண்கள் லக இருபதுக்கு 20 (1): 2016

## மேலும் காண்க

*
* மேற்கிந்தியத் தீவுகள் துடுப்பாட்ட அணி

## மேற்கோள்கள்

## வெளி இணைப்புகள்

* பெண்கள் டெஸ்டில் மேற்கிந்திய தீவுகளின் கிரிக்கெட் காப்பக விவரங்கள் 
* பெண்கள் ஒருநாள் போட்டிகளில் மேற்கிந்திய தீவுகளின் கிரிக்கெட் காப்பக தடுப்பு 

பகுப்பு:பெண்கள் துடுப்பாட்ட அணிகள்
பயில்வான் ரங்கநாதன்

thumb|பயில்வான் ரங்கநாதன்

**பயில்வான் ரங்கநாதன்** (*Bayilvan Ranganathan*, பிறப்பு 19 மார்ச் 1968) என்பவர் ஓர் இந்திய நடிகர், திரைப்பட விமர்சகராவார். இவர் குறிப்பாகத் தமிழ்த் திரைப்படங்களில் நகைச்சுவை வேடங்களிலும், துணை பாத்திரங்களிலும் நடித்து வருகிறார்.

ரங்கநாதன் தமிழ்நாட்டின் தூத்துக்குடி மாவட்டம், சிறுதொண்டநல்லூரைச் சேர்ந்தவர். சிறுதொண்டநல்லூரில் உள்ள சிறீ முத்துமலையம்மன் மேல்நிலைப் பள்ளியில் பள்ளிப்படிப்பை முடித்த இவர், சாயர்புரத்தில் உள்ள போப் கல்லூரியில் கல்லூரி படிப்பை மேற்கொண்டார். இவர் பளுதூக்குதலில் ஆர்வம் கொண்டவர். நடிகராவதற்கு முன் காவல் துறையில் இணைந்து பணியாற்றும் விருப்பம் கொண்டவராக இருந்தார். இவர் மிஸ்டர் சென்னை பட்டத்தைப் பெற்றார். இவரது உடல் வாகைப் பார்த்து எம். ஜி. இராமச்சந்திரன் பயில்வான் என்று அழைத்தார். அதுவே இவரது அடைமொழியாக ஆனது. இவர் முந்தானை முடிச்சு படத்தில் வைத்தியர் வேடத்தில் நடித்து நடிகராக அறிமுகமானார். மேலும் இவர் திரைப்படங்கள் பற்றி இதழ்களில் விமர்சனமும் எழுதிவருகிறார்.

## நடித்த திரைப்படங்களில் சில
*முந்தானை முடிச்சு (1983) வைத்தியராக
*ஆயுசு நூறு (1987)
*தர்மதுரை (1991)
*ஆவாரம் பூ (1992) பயில்வானாக
*ஊர் மரியாதை (1992) முனியாண்டியாக
*சேவகன் (1992)
*ஜெய்ஹிந்த் (1994) காவல் உயரதிகாரியாக
*ஆணழகன் (1995)
*ஆசை (1995)
*ஜமீன் கோட்டை (1995) பிரகாசாக
*எல்லாமே என் ராசாதான் (1995)
*அவ்வை சண்முகி (1996)
*வேட்டிய மடிச்சு கட்டு (1998)
*புதுமைப்பித்தன் (1998)
*மறுமலர்ச்சி (1998)
*இரத்னா (1998)
*மாயி (2000)
*தெனாலி  (2000) காவல் ஆய்வாளராக
*பம்மல் கே. சம்பந்தம் (2002) முதலியார் சங்க உறுப்பினராக
*தமிழன்
*வில்லன் (2002) காவல் ஆய்வாளராக
*பகவதி 2002) போக்குவரத்து காவலராக 
*எவனோ ஒருவன் (2007) காவல் ஆய்வாளராக
*அழகான பொண்ணுதான் (2010)
* கருவறைப் பூக்கள் (2011)
*வேங்கை (2011)
*முகம் நீ அகம் நான் (2013)
*சாமி 2 (2018)
*பெஸ்டி - மு. அன்பழகன் (காவல் ஆய்வாளர்)

## தொலைக்காட்சித் தொடர்
* கிருஷ்ண லீலை

## குறிப்புகள்

பகுப்பு:1968 பிறப்புகள்
பகுப்பு:வாழும் மக்கள்
பகுப்பு:தமிழ்த் திரைப்பட நகைச்சுவை நடிகர்கள்
பகுப்பு:தமிழ்த் திரைப்பட நடிகர்கள்
லகுலீசர் மதுரா தூண் கல்வெட்டு

**[[இலகுலீசர்]] மதுரா தூண் கல்வெட்டு**  (**Lakulisa Mathura Pillar Inscription**) பிற்கால குப்தப் பேரரசு காலத்திய பாசுபத சைவ நெறியைப் போற்றும்  தொடர்பான சமசுகிருத மொழி தூண் கல்வெட்டாகும்.  இக்கல்வெட்டுத் தூண் வட இந்தியாவின் மதுரா நகரத்திற்கு அருகில் சிதிலமடைந்த நிலையில் 1928-ஆம் ஆண்டில் கண்டெடுக்கப்பட்டது. இக்கல்வெட்டுத் தூணின் அடியில் பாசுபத நெறியை வளர்த்த  இலகுலீசர் சிற்பம் கொண்டுள்ளது. இத்தூண் சமசுகிருத மொழியில்  குறிப்புகள் கொண்டுள்ள்து.

## கல்வெட்டின் சுருகக்ம்
இரண்டாம் சந்திரகுப்தர் ஆட்சியில் நிறுவப்பட்ட சைவ சமயத்தின் பாசுபத குருமார்களின் சிற்பங்களையும், இலகுலீசர் மற்றும் இலிங்கங்களையும் தங்களது சொத்தாக நினைத்து பாதுகாக்க வேண்டும், வணங்க வேண்டும். இது கோரிக்கை. இந்த நினைவுச் சின்னங்களுக்குத் தீங்கு விளைவிக்கும் எவரும் அல்லது மேலே அல்லது கீழே உள்ள எழுத்தை அழிக்க நினைப்பவர்கள், ஐந்து பெரிய பாவங்களையும், ஐந்து சிறிய பாவங்களையும் அடைவர்.

## மேற்கோள்கள்

### உசாத்துணை
*
*
*
*
*
*
*
*
*

## வெளி இணைப்புகள்
*Mathura Lakulisa Pilaster Inscription , Siddham, United Kingdom

பகுப்பு:இந்தியக் கல்வெட்டுகள்
பகுப்பு:மதுரா மாவட்டம்
பகுப்பு:இந்தியாவில் உள்ள சமசுகிருத கல்வெட்டுகள்
எழிலன் நாகநாதன்

**எழிலன் நாகநாதன்** (*Ezhilan Naganathan*) ஒரு தமிழ்நாட்டு அரசியலர், மருத்துவர், மற்றும் சமூக ஆர்வலர் ஆவார். 10 ஆண்டுகளுக்கும் மேலாக, முன்னாள் முதல்வர் கருணாநிதியின் தனி மருத்துவராக இருந்துள்ளார். தற்போது மு. க. ஸ்டாலினின் தனி மருத்துவராக
இருக்கிறார்.

## வாழ்க்கைக் குறிப்பு
இவர் மு.நாகநாதன் – ஜமதக்னி சாந்தி இணையரின் மகனாகப் பிறந்தார்.இவரின் தந்தை கருணாநிதி ஆட்சிக் காலத்தில் தமிழ்நாடு திட்டக்குழு துணைத் தலைவராக இருந்துள்ளார்.இவரின் தாய்வழி தாத்தா க. இரா. ஜமதக்னி இந்திய விடுதலைப் போராட்ட வீரர் ஆவார்.

## சமூகத் தொண்டு
"இளைஞர் இயக்கம்" என்ற அமைப்பையும் நிறுவி நடத்தி வரும் இவர் ஈழத் தமிழர் பிரச்சினைக்காக உரத்துக் குரல் கொடுத்தவர். கூடங்குளம், நெடுவாசல் நீட் தேர்வு, சேலம் எட்டு வழிச்சாலை, சிஏஏவுக்கு எதிரான போராட்டங்கள், கோவிட் தடுப்புப் பணிகள்  என அனைத்து சமூகப் பிரச்சினைக்கு எதிராகவும் குரல் கொடுத்து வருபவர்.

## அரசியல்
2021 ஆம் ஆண்டில் நடைபெற்ற சட்டமன்றத் தேர்தலில் ஆயிரம் விளக்கு தொகுதியில் இருந்து திமுக சார்பில் சட்டமன்ற உறுப்பினரானார்.

## கல்வி
இவர் தனது பள்ளி படிப்பை சென்னையில் உள்ள  டான் பாஸ்கோ மெட்ரிக் மேல்நிலைப்பள்ளி யில் படித்தார். அதனைத் தொடர்ந்து சென்னை அரசு மருத்துவக் கல்லூரியில் எம்.பி.பி.எஸ், எம்.டி. படித்துப் பட்டம் பெற்றார்.

காவேரி மருத்துவமனையில் பொதுநல மருத்துவராக உள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ் இறைமறுப்பாளர்கள்
பகுப்பு:இந்திய இறைமறுப்பாளர்கள்
பகுப்பு:மதராசு மருத்துவக் கல்லூரி மேனாள் மாணவர்கள்
ஏ1 திரவ வளர் ஊடகம்

**ஏ1 குழம்பு** (*A1 broth*) என்பது ஒரு திரவ வளர் ஊடகம் ஆகும். இது உணவு, சுத்திகரிக்கப்பட்ட நீர், குடாவில் உள்ள கடல்நீரில் மலத்தில் காணப்படும் கோலிபார்ம் பாக்டீரியாக்களைக் கண்டறிவதற்கு நுண்ணுயிரியலில் பயன்படுத்தப்படுகிறது. மிகவும் சாத்தியமான எண் (MPN) முறையைப் பயன்படுத்தி பாக்டீரியாவின் இருப்பு அறியப்படுகிறது. ஆண்ட்ரூசு மற்றும் பிரெசுனெல் உருவாக்கிய வேதிக் கலவையின் அடிப்படையில் இந்த ஊடகம் தயாரிக்கப்படுகிறது. இது துர்காம் குழாயுடன் பயன்படுத்தப்படுகிறது. இச்சோதனையில் நேர்மறையான குழாய் வாயுவில் சிக்கிய குமிழியை வெளிப்படுத்தும்.

## ஊடகக் கலவை (கிராம்/லிட்டர்)

## தயாரிக்கும் முறை
தேவையான உலர் பொருட்களை ஒரு லிட்டர் குளிர்ந்த வடிகட்டிய நீரில் கரைக்கவும். சேர்க்கைப் பொருட்கள் முற்றிலும் கரையும் வரை மெதுவாகச் சூடாக்கவும். சோதனைக் குழாய்களில் 9 மில்லி ஊடகத்தினை எடுத்து, துர்காம் குழாயினை தலைகீழாக இடவும். அழுத்த அனற்கலம் ஒன்றினைப் பயன்படுத்து 121° செண்டிகிரேடு அளவில் 15 நிமிடங்களுக்கு ஊடகம் உள்ள சோதனிக்குழாயினைக் கிருமி நீக்கம் செய்ய வேண்டும். தேவைப்பட்டால், உலர்ந்த ஊடகத்தின் பொருத்தமான செறிவுள்ள பல வலிமையில் ஊடக குழம்பு தயார் செய்யலாம். ஊடகக் குழம்பின் இறுதி காரகாடித் தன்மைச் சுடெண் 6.9 ± 0.1 ஆக இருக்கவேண்டும்.

## பரவலான பயன்பாடு
இந்த சோதனையின் மாறுபாடுகள் உலகெங்கிலும் உள்ள குடிநீரின் தன்மையினை அறியப் பயன்படுத்தப்படுகின்றன. எடுத்துக்காட்டாக, சிலியில் உள்ள மாகுவே மானிட்டோபாவின் ஸ்ப்ளிட் ஏரியின் கிரீ சமூகம் மற்றும் சிங்கப்பூர், மலேசியா மற்றும் தாய்லாந்து.

## மேற்கோள்கள்

பகுப்பு:நுண்ணுயிரியல்
கெலிடா

***கெலிடா*** (**Calleida**) என்பது கேராபிடே குடும்பத்தினை சார்ந்த ஓர் வண்டு பேரினமாகும்.

## மேலும் காண்க

* காலீடா இனங்களின் பட்டியல்

## மேற்கோள்கள்

பகுப்பு:Articles with 'species' microformats
பகுப்பு:பூச்சிகள்
பகுப்பு:வண்டுகள்
சுபாசினி

**சுபாசினி** (*Subhashini*, பிறப்பு: அக்டோபர் 18, 1964) என்பவர் ஒரு தென்னிந்திய திரைப்பட,  தொலைக்காட்சி நடிகை ஆவார். இவரது சகோதரி பிரபல நடிகை ஜெயசுதா ஆவார். இவர்கள் இருவரும் பிரபல நடிகையும் இயக்குநருமான விஜய நிர்மலாவின் மருமகள்களாவர். ரஜினியின் ஜானி திரைப்படத்தில் " ஆசைய காத்துல தூது விட்டு  " பாடலில் இவர் தோன்றினார். *சிவரஞ்சனி* (1978), *டாக்டர் சினி ஆக்டர்* (1982), *மேகசந்தேசம்* (1983) போன்ற படங்களில் தனது சகோதரியுடன் சேர்ந்து நடித்தார். *[[அருந்ததி (2009 திரைப்படம்)|அருந்ததி]]* என்ற வெற்றிப் படத்தில் சுபாசினி நடித்தார்; அப்படத்தில் இவர் எதிர்நாயகனின் தாயாக நடித்தார். இவர் நாகஸ்திரம் (ஈ-டிவி), சுந்தரகாண்டா (ஜெமினி தொலைக்காட்சி ), சன் தொலைக்காட்சியில் *[[செல்லமே (தொலைக்காட்சி தொடர்)|செல்லமே]]* போன்ற தொடர்களில் நடிக்கிறார்.

சுபாஷினியின் மகள் பூஜாவும் படங்களில் நடித்தார் 

## பகுதி திரைப்படவியல்

### மலையாளம்

* *கிரகலட்சுமி* (1981)
* *கள்ளன் பவித்ரன்* (1981)
* *அரஞ்சானம்* (1982)
* *ஆஸ்தி* (1983)
* *மின்னாரம்* (1994)

### தெலுங்கு

* *சிவரஞ்சனி* (1978)
* *மா ஊல்லோ மகாசிவுடு* (1978)
* *டைகர்* (1979)
* *பிரேமா கனுகா* (1981)
* *அக்னி பூலு*  (1981)
* *மேகசந்தேசம்* (1982)
* *டாக்டர் சினி ஆக்டர்* (1982)
* *அம்மாயிலு அப்பாயிலு* (2003)
* *சீதையா* (2003)
* *செப்பவே சிறுகாலி* (2004)
* *அந்தகாடு* (2005)
* *டாடா பிர்லா மத்யலோ லைலா* (2006)
* *சாமன்யுடு* (2006)
* *அனசூயா* (2007)
* *[[அருந்ததி (2009 திரைப்படம்)|அருந்ததி]]* (2009)

### கன்னடம்

* *ஃபிப்டி ஃபிப்டி* (1984)
* *கடீமா கள்ளரு* (1982)
* *அஜித்* (1982)
* *நீ நன்ன கெல்லலரே* (1981) - விருந்தினர் தோற்றம்
* *ஊர்வசி நீனே நன்னா பிரேயசி* (1979) - அறிமுக படம்

### தமிழ்

* *[[அழகே உன்னை ஆராதிக்கிறேன்]]* (1979) - தமிழில் அறிமுகமானது
* *[[நினைத்தாலே இனிக்கும்]]* (1979)
* *[[ஜானி (1980 திரைப்படம்)|ஜானி]]* (1980) (சிறப்புத் தோற்றம் )
* *கீதா ஓரு செண்பகப்பூ* (1980)
* *[[நட்சத்திரம் (திரைப்படம்)|நட்சத்திரம்]]* (1980)
* *கரும்பு வில்* (1980)
* *தேன் சிட்டுக்கள்* (1984)
* *[[கொண்டாட்டம்]]* (1998)
* *[[வருஷமெல்லாம் வசந்தம்]]* (2002)
* *[[பாய்ஸ் (திரைப்படம்)|பாய்ஸ்]]* (2003)
* *[[தத்தி தாவுது மனசு]]* (2003)
* *[[அருந்ததி (2009 திரைப்படம்)|அருந்ததி]]* (2009)
* *[[பக்கா (திரைப்படம்)|பக்கா]]* (2018)

## தொலைக்காட்சித் தொடர்கள்

* *நாகாஸ்திரம்*
* *சுந்தரகாண்டா*
* *நாகம்மா*
* *[[செல்லமே (தொலைக்காட்சி தொடர்)|செல்லமே]]*

## குறிப்புகள்


## வெளி இணைப்புகள்

* http://www.idlebrain.com/news/functions/175days-evadigolavadidi/evadigolavadidi50.html
* http://www.imdb.com/name/nm0836943/
* https://antrukandamugam.wordpress.com/2016/07/11/subhashini/

பகுப்பு:1958 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:இந்தியத் தொலைக்காட்சி நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தெலுங்கு நகைச்சுவையாளர்கள்
இலாவண்யா

**லாவண்யா** (*Lavanya*) என்பவர் ஒரு இந்திய நடிகை ஆவார். இவர் குறிப்பாக தமிழ்த் திரைப்படங்கள் மற்றும் தொடர்களில் தோன்றியுள்ளார். 1990 களில் தொலைக்காட்சிகளில் பணிபுரியும் முன் 1990 களில் தமிழ் படங்களில் துணை வேடங்களில் நடித்து புகழ் பெற்றார்.

## தொழில்
லாவண்யா சென்னையில் உள்ள எம். ஏ. கிருஷ்ணசாமி மேல்நிலைப்பள்ளியிலும், பின்னர் தமிழ்நாட்டின் ஒசூரில் உள்ள வேளாங்கண்ணி மெட்ரிகுலேஷன் மேல்நிலைப் பள்ளியிலும் படித்தார். இவர் தோன்றிய ஆரம்பகால குறிப்பிடத்தக்க வேடங்களில் கே. எஸ். ரவிக்குமாரின் *[[படையப்பா]]* (1999) படத்தில்  நாசரின் கதாபாத்திரத்தின் மனைவியாக நடித்தார். மேலும் *[[ஜோடி (திரைப்படம்)|ஜோடி]]* (1999), *[[சேது (திரைப்படம்)|சேது]]* (1999), *[[தெனாலி (தமிழ்த் திரைப்படம்)|தெனாலி]]* (2000) ஆகிய படங்களிலும்  நடித்தார். இவர் முன்னணி நடிகையாக  குறிப்பாக மலையாள படமான *ஆரம் இந்திரியம்* (2001) சில படங்களில் நடித்தார். பின்னர் இவர் நூற்றுக்கும் மேற்பட்ட படங்களில் துணை வேடங்களில் நடித்தார்.

2000 களில், லாவண்யா தொலைக்காட்சி தொடர்களில் பணிபுரிந்தார்.  வரலாற்று நாடகத் தொடரான *[[ரோமாபுரி பாண்டியன் (நாடகம்)|ரோமாபுரி பாண்டியனில்]]* ஒரு இளவரசியாக நடித்தார். விமர்சகர்களிடமிருந்து கலவையான விமர்சனங்களைப் பெற்ற தீமைக்கு எதிரான தர்மத்தின் வெற்றியின் கதையான, *[[நான் தான் பாலா]]* (2014) படத்தில் இவர்  துணை பாத்திரத்தில் நடித்தார்.

## தேர்ந்தெடுக்கப்பட்ட திரைப்படவியல்

## குறிப்புகள்

## வெளி இணைப்புகள்
*

பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:1979 பிறப்புகள்
மோனா மெஷ்ரம்

**மோனா மெஷ்ரம்** (Mona Meshram) ஓர் இந்தியத் துடுப்பாட்ட வீராங்கனை ஆவார் . வலது கை மட்டையாளராகவும் வலது கை மித வேகப் பந்து வீச்சாளராகவும் இவர் அறியப்படுகிறார்.

இலார்ட்சு மைதானத்தில் 2017 ஆம் ஆண்டில் நடைபெற்ற பெண்கள் துடுப்பாட்ட உலகக் கிண்ணத் தொடரில் இவர் கலந்துகொண்டார். இந்தத் தொடரின் இறுதிப் போட்டியில் இங்கிலாந்து அணியிடம் 9 ஓட்டங்களில் இந்தியா தோல்வி அடைந்தது.

## விருது

* 2010–11 ஆண்டிற்கான சிறந்த இளைய பெண் துடுப்பாளருக்கான ஐசிசியின் எம். ஏ சிதம்பரம் விருதினைப் பெற்றார். அந்த ஆண்டில் 8 போட்டிகளில் 623 ஓட்டங்களை எடுத்தார். அதில் 5 அரைநூறடிகளும் அடங்கும்.

## மேற்கோள்கள்

பகுப்பு:வாழும் மக்கள்
பகுப்பு:1991 பிறப்புகள்
பகுப்பு:இந்தியப் பெண்கள் இருபது20 வீராங்கனைகள்
சுப்புலட்சுமி சர்மா

**சுப்புலட்சுமி சர்மா** (*Shubhlakshmi Sharma*, பிறப்பு: திசம்பர் 31, 1989) இந்தியப் பெண்கள் துடுப்பாட்ட அணி வீரர் ஆவார். அவர் இடது கை மட்டையாளர் மற்றும் இடது கை மிதவேகப் பந்து வீச்சாளர் ஆவார்.

## ஆரம்ப கால வாழ்க்கை
31 டிசம்பர் 1989 அன்று ஜார்க்கண்டின் ஹசாரிபாகில் பிறந்த  கார்மல் பெண்கள் உயர்நிலைப்பள்ளியில் கல்வி பயின்றார்.

## துடுப்பாட்ட வாழ்க்கை

### ஒருநாள் சர்வதேச (ஒருநாள்)
மார்ச் 16, 2012 இல் மும்பையில் ஆத்திரேலியப் பெண்கள் துடுப்பாட்ட அணிக்கு எதிரான பெண்கள் ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.

### பன்னாட்டு இருபது20
பெப்ரவரி 23, 2012 இல் மேற்கிந்தியத் தீவுகள் பெண்கள் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார்.

## சான்றுகள்

பகுப்பு:வாழும் மக்கள்
பகுப்பு:1989 பிறப்புகள்
பகுப்பு:இந்தியத் துடுப்பாட்ட வீராங்கனைகள்
நியூசிலாந்துப் பெண்கள் துடுப்பாட்ட அணி

**ஒயிட் ஃபெர்ன்ஸ்** என்ற புனைபெயர் கொண்ட **நியூசிலாந்துப் பெண்கள் துடுப்பாட்ட அணி** (New Zealand women's national cricket team) பன்னாட்டுத் துடுப்பாட்டப் போட்டிகளில் நியூசிலாந்தை பிரதிநிதித்துவப்படுத்துகிறது. ஐ.சி.சி பெண்கள் வாகையாளர் (சர்வதேச பெண்கள்  துடுப்பாட்டத்தில் மிக உயர்ந்த நிலை) போட்டியிடும் எட்டு அணிகளில் ஒன்றான இந்த அணியை பன்னாட்டுத் துடுப்பாட்ட அவையின் வாழ்நாள் உறுப்பினரான நியூசிலாந்துத் துடுப்பாட்ட வாரியம் நிர்வகிக்கிறது.

நியூசிலாந்து 1935 இல் இங்கிலாந்துக்கு எதிராக தேர்வுப் போட்டியில் அறிமுகமானது, அந்த மட்டத்தில் விளையாடும் மூன்றாவது அணியாக ஆனது. ஆஸ்திரேலியா மற்றும் இங்கிலாந்துடன், பெண்கள் துடுப்பாட்ட உலகக் கோப்பையின் பத்து பதிப்புகளிலும் பங்கேற்ற மூன்று அணிகளில் நியூசிலாந்தும் ஒன்றாகும். இந்த அணி நான்கு முறை இறுதிப் போட்டிக்கு தகுதியானது . இதில், 2000 இல் வென்றது 1993, 1997 மற்றும் 2009 ஆம் ஆண்டுகளில் இரண்டாவது இடத்தைப் பிடித்தது.

### பெண்கள் தேர்வுத் துடுப்பாட்டம்

* அணியின் அதிகபட்ச ஓட்டங்கள்: 517/8 எதிர். இங்கிலாந்து 24 ஜூன் 1996 அன்று ஸ்கார்பாரோவின் வடக்கு மரைன் சாலை மைதானத்தில் .
* அதிகபட்ச தனிநபர் ஓட்டங்கள்: 204, கிர்ஸ்டி ஃபிளவெல் எ. இங்கிலாந்து 24 ஜூன் 1996 அன்று ஸ்கார்பாரோவின் வடக்கு மரைன் சாலை மைதானத்தில் .
* சிறந்த ஆட்டப்பகுதிப் பந்துவீச்சு: 7/41, ஜோஸ் பர்லி வி. இங்கிலாந்து 6 ஆகஸ்ட் 1966 அன்று லண்டனின் ஓவலில் .

## மேலும் காண்க

* நியூசிலாந்துத் துடுப்பாட்ட அணி

## மேற்கோள்கள்

## வெளி இணைப்புகள்

* அதிகாரப்பூர்வ வலைத்தளம்

பகுப்பு:பெண்கள் துடுப்பாட்ட அணிகள்
தீட்டாஹீலிங்

**தீட்டாஹீலிங்** என்பது 1994 ஆம் ஆண்டில் வியன்னா ஸ்டிபால் என்பவரால் உருவாக்கப்பட்ட ஒரு சுய உதவி முறை ஆகும். இது மக்கள் தங்களது உடல்நலம், செல்வம் அல்லது அன்பு போன்றவற்றில் தங்கள் இலக்குகளை அடைவதைத் தடுக்கின்ற ஆழ்மனது நம்பிக்கைகளை மாற்ற உதவுகிறது.

## செயல்படுத்துதல்
தீட்டாஹீலிங் என்பது ‘நம்பிக்கையே தீர்வு அளிக்கிறது’ எனப்படும் தனிப்பட்ட அமர்வுகளின் வடிவத்தில் பயன்படுத்தப்படுகிறது, இதில் வாடிக்கையாளரும் தீட்டா பயிற்சியாளரும் ஒருவருக்கொருவர் நேருக்கு நேராக அல்லது தொலைபேசியில் அமர்ந்திருக்கிறார்கள். இது தினசரி சுய தியானம் மற்றும் தன்னைத்தானே உள்ளாய்வு செய்யும்  ஒரு வழியாகவும் பயன்படுத்தப்படலாம்.

‘நம்பிக்கைகள்’ என அழைக்கபடும் அடிப்படை, மரபணு, வரலாறு மற்றும் ஆன்மா அடிப்படையிலான ஆழ்மனதில் இருக்கக்கூடியவனவற்றை  பங்கேற்பாளர் கண்டுபிடித்து மாற்ற முடியும் என்பது இதன் கருத்து ஆகும்.

ஆரோக்கியத்தையும் நல்வாழ்வையும் மேம்படுத்துவதே இதன் குறிக்கோள் ஆகும். வியன்னா கூறுவது போல், "நம்பிக்கை தீர்வு அளிக்கும்" என்பது எதிர்மறையான சிந்தனை முறைகளை மாற்றி ஆக்கபூர்வமான மற்றும் நன்மை பயக்கும் திறனை நமக்கு அளிக்கிறது.

## தத்துவம்

வியன்னா ஸ்டிபலின் கருத்துப்படி, தீட்டாஹீலிங் தத்துவம் 'ஏழு வளர்ச்சி நிலைகளை ' மையமாகக் கொண்டுள்ளது, இது 'ஏழாவது வளர்ச்சி நிலை அனைத்தையும் உருவாக்கியவர்' என்பதன் முக்கியத்துவத்தைக் காட்டுவதற்கான ஒரு கட்டமைப்பைக் அளிக்கும். மேலும் இது 'அன்பு மற்றும் நுண்ணறிவின் இடம்' என்றும் விவரிக்கப்படுகிறது. அணுக்கள் மற்றும் துகள்களின் இயக்கத்துடன் தொடர்புடைய ஏழு வளர்ச்சி நிலைகள் பௌதீக மற்றும் ஆன்மீக உலகத்தை விளக்குகின்றன, ஏழாவது வளர்ச்சி நிலைஎல்லாவற்றையும் உருவாக்கும் உயிர் சக்தியாகும். மேலும், அதன் கருத்துக்களை பெரும்பாலான மதங்களுடைய கருத்துகளுடன் ஒன்றிணைக்க முடியும்.

## விமர்சனம்
தீட்டாஹீலிங் தத்துவம் ஆழ்ந்த மற்றும் நம்பிக்கையை அடிப்படையாகக் கொண்ட காரணத்தினால் விமர்சிக்கப்பட்டுள்ளது.

## மேற்கோள்கள்

பகுப்பு:தியானம்
அலோகோட்டா

: *டிவிர்லெர் அந்துப்பூச்சி பேரினத்திற்கு பார்க்க* கைபாடிமா*.* *1869ஆம் ஆண்டில் பார்சுடரால்* அலோகோட்டா *தவறாகப் பெயரிடப்பட்ட [[ஊசிவால் குளவி]] இனத்திற்கு* , அலோகோட்டா (குளவி) ஐப் பார்க்கவும்.

***அலோகோட்டா (Allocota)*** என்பது வண்டு குடும்பமான கேராபிடேவினைச் சார்ந்த பேரினமாகும். இந்தப் பேரினம் பின்வரும் சிற்றினங்களைக் கொண்டுள்ளது.

* *அலோகோட்டா ஆராட்டா* (பேட்சு, 1873) 
* *அலோகோட்டா பைகோலர்* இசி & லியாங், 2013 
* *அலோகோட்டா சயனிபென்னிசு* எல்லர், 1923
* *அலோகோட்டா விரிடிபென்னிசு* மோட்சுல்சுகி , 1859

பின்வரும் இனங்கள் ஒத்த இனங்களாக மாறியுள்ளன:

* *அலோகோட்டா ஆண்டுரூவெசி* (செடிக்கா, 1934): *பைலோடெரா ஆண்டுரூவெசி* (செடிக்கா, 1934)
* *அலோகோட்டா அரோவி* (செட்டிலிகா, 1935) : *டயமெல்லா அரோவி* (செட்டிலிகா, 1935)
* *அலோகோட்டா கெருலியா* ஆண்டுரூசு, 1933: *அலோகோட்டா விரிடிபென்னிசு* மோட்சுல்சுகி, 1859
* *அலோகோட்டா பெர்லீட்டா கிருசென்னோபர்* , 1994 : *மெட்டலாஞ்சிசுடா பெர்லெட்டா* (கிருசென்னோபர் , 1994)
* *அலோகோட்டா பெரோட்டி* (செட்டிலிகா, 1963) : *அலோகோட்டா ஆரட்டா* (பேட்சு, 1873)
* *அலோகோட்டா பிலிப்பினென்சிசு* (செட்டிலிகா, 1935): *பராபியா பிலிப்பினென்சிசு* (செட்டிலிகா, 1935)

## மேற்கோள்கள்

பகுப்பு:வண்டுகள்
அயர்லாந்துப் பெண்கள் துடுப்பாட்ட அணி

**அயர்லாந்துப் பெண்கள் துடுப்பாட்ட அணி** (Ireland women's cricket team) பன்னாட்டுத் துடுப்பாட்டப்  போட்டிகளில் அயர்லாந்தை பிரதிநிதித்துவப்படுத்துகிறது. இந்த அணி வடக்கு அயர்லாந்து மற்றும் அயர்லாந்து குடியரசு ஆகிய இரண்டையும் குறிக்கிறது.

அயர்லாந்து 1987 ஆம் ஆண்டில் ஆஸ்திரேலியாவுக்கு எதிராக தனது ஒருநாள் சர்வதேச போட்டிகளில் அறிமுகமானது. அடுத்த ஆண்டில்1988 உலகக் கோப்பையில் விளையாடியது. 2000 ஆம் ஆண்டில், தேர்வுப் போட்டியில் பாக்கித்தான் பெண்கள் துடுப்பாட்ட அணியைத் தோற்கடித்தது. அயர்லாந்து தற்போதுவரை  உலகக் கோப்பைக்கு தகுதி பெறவில்லை. இருப்பினும், இந்த அணி ஐ.சி.சி உலக இருபதுக்கு 20 , 2014 மற்றும் 2016 ஆகிய இரண்டு தொடர்களுக்கு தகுதி பெற்றுள்ளது. டிசம்பர் 2018 இல், அயர்லாந்து துடுப்பாட்ட வாரியம் முதல் முறையாக பெண் வீரர்களுக்கு தொழில்முறை ஒப்பந்தங்களை வழங்கியது. 

2020 டிசம்பரில் இந்த அணியை, ஐ.சி.சி 2023ஆம் ஆண்டிற்கான  ஐ.சி.சி பெண்கள் இருபது20 உலகக் கிண்ணத்திற்குத் தகுதி பெற்றதாக அறிவித்தது. 2021 ஐ.சி.சி மகளிர் டி 20 உலகக் கோப்பை ஐரோப்பா தகுதிச்சுற்றில் பிராந்திய குழுவில் அயர்லாந்து பெயரிடப்பட்டது.

## மேலும் காண்க
அயர்லாந்து துடுப்பாட்ட அணி

## மேற்கோள்கள்

 
பகுப்பு:பெண்கள் துடுப்பாட்ட அணிகள்
இரவிகாந்த்

**இரவிகாந்த்** (*Ravikanth*) என்பவர் ஒரு இந்திய நடிகராவார். இவரு குறிப்பாக  தமிழ் படங்களில் நடித்துவருகிறார்.

## தொழில்
இரவி  ஒலிப் பொறியாளராக தனது தொழில் வாழ்க்கையைத் தொடங்கினார். அந்நிறுவனம் மூடப்பட்டபோது, இவர் ஒரு நாடக குழுவில் சேர்ந்தார். குழுவில், இயக்குநர் கே. பாலசந்தரின் இணை இயக்குநரான  அனந்துக்கு  சாருஹாசன் இவரை அறிமுகப்படுத்தினார். விரைவில், இரவிக்கு ரவிகாந்த் என்ற திரைப் பெயர் கொடுக்கப்பட்டு, பாலச்சந்தரின் *[[மனதில் உறுதி வேண்டும் (1987 திரைப்படம்)|மனதில் உறுதி வேண்டும்]]* (1987) திரைப்படத்தில் அறிமுகமானார். இந்த காலகட்டத்தில், இவர் *[[அபூர்வ சகோதரர்கள் (1989 திரைப்படம்)|அபூர்வ சகோதரர்கள்]]* (1989) திரைப்படத்தில் துணை வேடத்தில் நடித்தார். ஆனால் படத்தின் நீளம் கருதி அவரது பகுதிகள் குறைக்கப்பட்டன.  ரவிகாந்த் பின்னர் தொலைக்காட்சி தொடர்களில் பணிபுரிந்தார், கே. பாலசந்தரின் தயாரிப்புகளான *சஹானா,* *சொல்லத்தான் நினைக்கிறேன்* உள்ளிட்டவற்றில் தொடர்ந்து நடித்தார்.

2000 களில், ரவிகாந்த் *[[சரோஜா (திரைப்படம்)|சரோஜா]]* (2008) தொடங்கி வெங்கட் பிரபு இயக்கிய படங்களில் தொடர்ந்து நடித்தார். வெங்கட் பிரபுவின் நகைச்சுவை நாடகப்படமான *[[கோவா (திரைப்படம்)|கோவாவில்]]*, இரவிகாந்த் பதினொரு வித்தியாசமான கதாபாத்திரங்களை சித்தரித்து நடித்தார். அதன் பின்னர் இவர் அதே இயக்குனருடன்  *[[மங்காத்தா (திரைப்படம்)|மங்கத்தா]],* *[[பிரியாணி (திரைப்படம்)|பிரியாணி]]* (2013) போன்ற படங்களில் தோன்றினார். 2000 களில் இவர் நடித்து  பிரேம்ஜி- முக்கிய பாத்திரத்தில் நடித்த *2010, பாக்யராஜ்* மற்றும் சிலம்பரசன் நடித்த *கெட்டவன்* போன்றவை தயாரிப்பின் நடுவில் கைவிடப்பட்டன.

## தனிப்பட்ட வாழ்க்கை
இரவிகாந்த் தனது முதல் மனைவியை விவாகரத்து செய்த பின்னர் 2000 ஆம் ஆண்டில் நடிகை  அம்பிகாவை மணந்தார். பின்னர் இவர் 2002 இல் அம்பிகாவை விவாகரத்து செய்தார்.

## திரைப்படவியல்

## தொலைக்காட்சி

## குறிப்புகள்

## வெளி இணைப்புகள்
*

பகுப்பு:1962 பிறப்புகள்
பகுப்பு:தமிழ்நாட்டு நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
ஒருத்தி

**ஒருத்தி** (*Oruththi*) என்பது 2003 ஆம் ஆண்டு அம்சன் குமார் இயக்கிய இந்திய தமிழ்த் திரைப்படம் ஆகும்.

இது 2003 ஆம் ஆண்டு இந்திய சர்வதேச திரைப்பட விழாவிற்கு தேர்வு செய்யப்பட்டு இந்திய பனோரமா பிரிவில் திரையிடப்பட்டது.  புதுச்சேரி அரசின் சிறப்பு விருதையும் வென்றது.

## சுருக்கம்
1884 இல்  தென்னிந்தியாவின் கிராமப்புறத்தில் நடக்கும் கதையாக உள்ளது இது. இந்த படத்தின் கதை கி. ராஜநாராயணனின் *கிடை* என்ற கதையின் தழுவலாகும். செவனி என்ற தாழ்த்தபட்ட பெண்ணும்  (பூர்வஜா) உயர்சாதி (நாயக்கர்) இளைஞனான எல்லப்பனும் (கணேஷ்) காதலிக்கிறார்கள். இதற்கிடையில் அவள் துணிச்சலாக ஆங்கில அதிகாரியிடம் (தாமஸ் ஓபர்) முறையிட்டு கொடுங்கோலனான சமீந்தாரிடமிருந்து முழு கிராமத்திற்கும் விடிவை பெற்றுத் தருகிறாள். கிராமவாசிகள் செவனிக்கு தங்கள் நன்றிக்கடனை  செலுத்த விரும்புகிறார்கள். அவள் எல்லப்பனை திருமணம் செய்துகொள்ள விரும்புவதை அறிகின்றனர். தாழ்த்தபட்ட பெண்ணை உயர் சாதியைச் சேர்ந்தவனுக்கு திருமணம் செய்து வைப்பதை  அவர்களால் நினைத்துப் பார்க்ககூட முடியவில்லை. எது ஒன்றும் மக்களின் செயல்களால் அல்லாமல், அவர்கள் பிறந்த சாதியினால்தான் தீர்மானிக்கப்படுகிறது என்பது செவானிக்கு ஒரு அடியாக உள்ளது. ஆனால் செவனி திருமணத்திற்குக் குறைவான எதற்கும் உடன்படவில்லை. இதனால் அவர்கள் ஒரு முடிவுக்கு வருகிறார்கள்.  அவள் அவளது சாதி, குடும்பம், மண் எல்லாவற்றையும் துறந்து வந்தால் , திருமணத்துக்கு ஒப்புவதாக  பஞ்சாயத்து சொல்கிறது. இதை ஒப்புக்கொள்ளாத அவள் தன் சொந்த சாதியினருடனே இருப்பதாக முடிவு செய்கிறாள். கடைசி காட்சியில் அந்த பிரித்தானிய அதிகாரி பயன்படுத்திய , இறகு பேனாவை யாரோ விளையாட்டாக தூக்கி எறிகிறார்கள். அவள் அதை பாய்ந்து பிடிக்கும் காட்சியுடன் படம் முடிகிறது..

இந்தப் படம் சமூக பழக்கவழக்கங்களுக்கு சவால் விடுக்கும் ஒரு பெண்ணின் கதையாகும். மேலும் அவளது செயலால் அவள் பெண்களின் விடுதலைக்கான ஆரம்ப விதைகளை விதைக்கிறாள்.

## நடிகர்கள்

* பூர்வாஜா செவனியாக
* கணேஷ் எல்லப்பனாக
* ராஜு
* பாலா சிங்
* பாரதி மணி
* தாமஸ் ஓபர்
* ராம் சரவண

## குழு

* இயக்குநர்: அம்சன் குமார்
* திரைக்கதை: அம்சன் குமார்
* ஒளிப்பதிவு: பி. எஸ். தரன்
* படத்தொகுப்பு: எஸ். சதீஷ் மற்றும் ஜே. என். ஹர்ஷா
* கலை: ஏ. சி பிள்ளை
* இசை: எல். வைத்தியநாதன்

## வரவேற்பு
ஒருத்தி விமர்சன ரீதியான பாராட்டைப் பெற்றது, அனைத்து விமர்சகர்களும் இந்த படத்தை பாராட்டினர். எல். வைத்யநாதனின் இசையும் நேர்மறையான வரவேற்பைப் பெற்றது.

## குறிப்புகள்
 

## வெளி இணைப்புகள்

* 

பகுப்பு:இந்தியத் தமிழ்த் திரைப்படங்கள்
பகுப்பு:2003 தமிழ்த் திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
வி. அழகப்பன்

**வேந்தன்பட்டி அழகப்பன்**  என்பவர் ஒரு இந்திய திரைப்பட இயக்குநர் மற்றும் திரைக்கதை எழுத்தாளர் ஆவார்.  இவர் முதன்மையாக தமிழ்த் திரைப்படங்களில் பணியாற்றியுள்ளார். சுரேஷ், ரேவதி ஆகியோர் நடித்த  *[[ஆகாயத் தாமரைகள்]]* (1985) என்ற காதல் நாடகத் திரைப்படத்தை உருவாக்கிய பின்னர் இவர் புகழ் பெற்றார். இதேபோன்ற  வகைகளில் தொடர்ந்து படங்களை உருவாக்கி வருகிறார்.

## தொழில்
தனது தொழில் வாழ்க்கையில் அழகப்பன்  வழக்கமாக நடிகர் ராமராஜன், சுரேஷ் ஆகியோருடன் தவறாமல் பணியாற்றியுள்ளார். இவரது இறுதி வெளியீடான, *[[பூ மனமே வா]]* (1999)  நளினி சினி ஆர்ட்ஸ் என்ற பதாகையின் கீழ் ராமராஜனின் மனைவி நளினி ராமராஜனால் தயாரிக்கபட்டது. தயாரிப்பின் போது, இந்த படம் நடிகரின் 40 வது படம் என்றும், இயக்குநராக 11 வது படம் என்றும் அறிவிக்கபட்டது. வி. அழகப்பனுக்கு பின்னரே இந்த பொறுப்பு வழங்கப்பட்டது. படத்தில் முதலில் சந்திரசேகர், மனோரமா, சந்தான பாரதி போன்ற நடிகர்களும் நடிப்பார்கள் என அறிவிக்கபட்டிருந்தது. ஆனால் இறுதியில் அவர்கள் இடம்பெறவில்லை.

## திரைப்படவியல்

; இயக்குநர்

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகர்கள்
பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
ஏ. ஆர். இரமேஷ்

**ஏ. ஆர். இரமேஷ்** (*A. R. Ramesh*) என்பவர் ஒரு இந்திய திரைப்பட இயக்குநர் ஆவார். இவர் பெரும்பாலும் தமிழ்  திரைப்படங்கள் மற்றும் தொலைக்காட்சித் தொடர்களில் பணியாற்றியுள்ளார். 1990 களின் பிற்பகுதியில் தீவிரமாக திரைப்பட் துறையில் செயல்பட்ட இவர், அதிரடி மற்றும் காதல் படங்களை உருவாக்கினார்.

## தொழில்
இரமேஷ் விஜயகாந்த் *[[தாயகம் (திரைப்படம்)|நடித்த தாயகம்]]* (1996) படத்தில்  இயக்குநராக அறிமுகமானார். இப்படத்தின் வெற்றியால் இவர் குறுகிய காலத்தில் மூன்று படங்களுக்கு ஒப்பந்தமானார். பின்னர் இவர்  *[[தினமும் என்னை கவனி]]* (1997), *[[இனி எல்லாம் சுகமே]]* (1998) ஆகிய காதல் படங்களைத் உருவாக்கினார். இவை இரண்டுமே வணிக ரீதியாக எத்பார்த்த வெற்றியைத் தரவில்லை. மேலும் இரமேஷ் ஒன்பது இயக்குநர்களுடன் இணைந்து பல நாயகர்கள் நடித்த  *[[சுயம்வரம் (1999 திரைப்படம்)|சுயம்வரம்]]* (1999) படத்தில் பணியாற்றினார். அப்படத்தில் பார்த்திபன், சுவலட்சுமி சம்பந்தப்பட்ட காட்சிகளை இயக்கும் பொறுப்பு இவருக்கு வழங்கப்பட்டது. இரமேஷ் பின்னர் *[[இண்டிபெண்டன்ஸ் டே]]* (2000) என்ற இருமொழி அதிரடி படத்திலும் பணியாற்றினார், இது தமிழிலும், கன்னடத்திலும் இரண்டு ஆண்டு காலத்தில் படமாக்கப்பட்டது. அப்படத்தில் அருண் பாண்டியன் மற்றும் சாய்குமார் ஆகியோர் முக்கிய வேடங்களில் நடித்தனர். 2001 ஆம் ஆண்டில்,  ரகுவரன் நடிப்பில் *அப்பா* என்ற திரைப்படத் தயாரிப்பைத் தொடங்கினார், அதன் தயாரிப்பு பணி முடிவடையவில்லை.

## திரைப்படவியல்

## குறிப்புகள்

பகுப்பு:தமிழ்த் திரைப்பட இயக்குநர்கள்
பகுப்பு:வாழும் மக்கள்
சகுந்தலா மஜூம்தார்

**சகுந்தலா மஜும்தார்** (Shakuntala Majumdar) ஒரு இந்தியாவைச் சேர்ந்த விலங்கு நல ஆர்வலர் ஆவார். இவர் தானேவில் உள்ள விலங்குகளுக்கு நடக்கும் கொடுமையை தடுத்து நிறுத்த சங்கம் ஒன்ற அமைத்து அவற்றை பாதுகாக்கும் பணியில் ஈடுபட்டு வருகிறார். இவரது இப்பணிக்காக நாரி சக்தி விருது பெற்றார்.

## வாழ்க்கை
இவர் 1964 ஆண்டளவில் பிறந்தார். 2002 ஆம் ஆண்டில் ஆறு பேருடன் சேர்ந்து "விலங்குகள் துன்புறுத்தப்படுத்துவதை தடுக்கும் சங்கம்" என்பதின் (SPCA) கிளையை தானேவில் உருவாக்கினர் .

## பணிகள்
பிப்ரவரி 2020இல் கோவிட்-19 பெருந்தொற்று நோயின் ஆரம்ப வாரங்களில், விலங்குகள் மூலம் வைரசு பரவக்கூடும் என்ற அச்சத்தில் விலங்குகளைத் தொடுவதைத் தவிர்க்க மக்களை ஊக்குவிக்கும் சுவரொட்டிகள் தோன்றின. இவரும் மத்திய அமைச்சர் மேனகா காந்தியும் சுவரொட்டிகளை அகற்றுமாறு கேட்டுக்கொண்டனர். இந்த அச்சம் ஆதாரமற்றது என்று கூறுமாறு உலக சுகாதார அமைப்பின் ஆலோசனையை இவர்கள் மீண்டும் வலியுறுத்தினர். பின்னர், இவரும் இவரது குழுவினரும் குதிரைகளின் நலனை ஒழுங்கமைக்கும் பங்கைப் மேற்கொண்டனர். சுற்றுலாப் பயணிகள் சவாரி செய்ய குதிரைகள் பயன்படுத்தப்பட்டு வந்தன. ஆனால் பொது முடக்கம் காரணமாக குதிரைகள் மூலம் வரும் வருமானம் அதன் உரிமையாளர்களுக்குத் தடைப்பட்டது . வருமானம் இல்லாதால் குதிரைகள் உணவில்லாமல் பட்டினி கிடந்தன. இவர்கள் குழு குதிரைகளுக்கு உதவியது.

## விருது
2016 ஆம் ஆண்டில் சர்வதேச மகளிர் தினத்தன்று நாரி சக்தி விருதைப் பெற இவர் தேர்வு செய்யப்பட்டார். புதுடில்லியில் உள்ள குடியரசுத் தலைவர் இல்லத்தில் இந்தியக் குடியரசுத் தலைவர் பிரணப் முகர்ஜி இந்த விருதை வழங்கினார். இவருடன் சேர்த்து மேலும் பதினான்கு பெண்களும் ஏழு நிறுவனங்களும் அன்று கௌரவிக்கப்பட்டனர்.

## மேற்கோள்கள்

பகுப்பு:வாழும் மக்கள்
பகுப்பு:இந்திய இயற்கை ஆர்வலர்கள்
வினோஜ் பி. செல்வம்

**வினோஜ் பி. செல்வம்** (*Vinoj P. Selvam*) ஓர் இந்திய அரசியல்வாதியும், தொழிலதிபரும் ஆவார். இவர் தற்பொழுது தமிழ்நாட்டின் பாரதிய ஜனதா கட்சியின் மாநில இளைஞரணித் தலைவராக உள்ளார்.
## வாழ்க்கை
திருநெல்வேலி மாவட்டம் இராதாபுரம் ஊரைச் சேர்ந்த பன்னீர்செல்வம் என்பவரின் மகனாக 07 சூலை 1986 ஆம் நாள் பிறந்தார். இவரின் தந்தை தமிழ்நாடு வாணியர் பேரவையின் தலைவராக உள்ளார். இவர் தனது பள்ளி படிப்பை சென்னையில் உள்ள டி. ஏ. வி மேல்நிலைப் பள்ளியில் படித்தார். அதனைத் தொடர்ந்து அம்பேத்கர் சட்டப் பல்கலைக்கழகத்தில் இளநிலை சட்ட படிப்பை படித்தார். இவர் சென்னை செக்கர்ஸ் நட்சத்திர ஹோட்டல் மற்றும் ரோகிணி ஹோட்டல் நிர்வாக இயக்குநராக உள்ளார்.

## அரசியல் வாழ்க்கை
இவர் 2007 ஆம் ஆண்டு தனது 21வது வயதில் தன்னை பாஜகவில் இணைத்துக் கொண்டார். 2007 இல் தமிழக பாஜக தென் சென்னை மாவட்ட இளைஞரணி பொதுச் செயலாளராக நியமிக்கப்பட்டார், பின்பு சனவரி 2010 முதல் சூலை 2012 வரை தமிழக பாஜக இளைஞரணி மாநில செயற்குழு உறுப்பினராகவும், சூலை 2012 முதல் சூலை 2015 வரை தமிழக மாநில இளைஞரணி செயலாளராகவும், சூலை 2015 முதல் சூன் 2016 வரை இளைஞர் அணி மாநில பொதுச் செயலாளராகவும், சூன் 2016 முதல் தற்பொழுது வரை மாநில இளைஞரணித் தலைவராகவும் இருந்து வருகின்றார்.

## தேர்தல்கள்

### 2011 உள்ளாட்சி தேர்தல்
2011 ஆம் ஆண்டில் தமிழ்நாட்டில் நடந்த உள்ளாட்சித் தேர்தலில் பாஜக சார்பாக ஆயிரம் விளக்கு தொகுதியில் பொது வார்டு 110 இல் மாநகராட்சி உறுப்பினர் பதவிக்காக போட்டியிட்டார், 13289 (48.57%) மொத்த பதிவான வாக்குகளில் 933 (7.02%) வாக்குகளை பெற்று வைப்புத் தொகை இழப்பை பெற்றார்.

### 2021 சட்டமன்றத் தேர்தல்
2021 ஆம் ஆண்டு நடந்த சட்டமன்றத் தேர்தலில் துறைமுகம் தொகுதியில் போட்டியிட்டு இரண்டாம் இடம் பிடித்தார்.

### 2024 மக்களவைத் தேர்தல்
வரவிருக்கும் 2024 இந்திய பொதுத் தேர்தலில் பாஜக வேட்பாளராக மத்திய சென்னை மக்களவைத் தொகுதியில் போட்டியிடுகிறார்.

## மேற்கோள்கள்

பகுப்பு:வாழும் மக்கள்
பகுப்பு:1986 பிறப்புகள்
பகுப்பு:பாரதிய ஜனதா கட்சி அரசியல்வாதிகள்
கிது

வடக்குச் சுமாத்ராவின் கரோ மொழியில், **கிது** என்பது சர்க்கரை பனை மரத்தினை உண்ணும் இளம் உயிரிகளைக் குறிக்கிறது. இதனைப் பச்சையாகவோ அல்லது நன்கு  வறுத்தோ உண்பர். சில சமயங்களில் ஆர்சிக் தாளிக்கூட்டுடன் பரிமாறப்படுகிறது. இதனை கிது-கிதுவுடன் குழப்பக்கூடாது. கிது-கிது என்பது கரோ பன்றி கொத்திறைச்சி குழலப்ப வகை. இது கிது வண்டினப்புழு போல இருப்பதால் இப்பெயரிடப்பட்டது.

## மேற்கோள்கள்

பகுப்பு:உணவு வகைகள்
ஐரோப்பியப் பூச்சியியல் ஆய்விதழ்

**ஐரோப்பியப் பூச்சியியல் ஆய்விதழ்**  (*European Journal of Entomology*) என்பது செக் அறிவியல் கழகத்தினால் வெளியிடப்படும்  சக மதிப்பாய்வு செய்யப்படும் திறந்த அணுகல் கொண்ட அறிவியல் ஆய்விதழ் ஆகும். இது வருடத்திற்கு நான்கு முறை வெளியாகும் காலாண்டு இதழாகும். இதில் பலகாலிகள், கெலிசராட்டு உள்ளடக்கிய பூச்சியியல் ஆய்வுகளையும் நிலத்தில் வாழும் ஓடுடைய கணுக்காலிகள் குறித்த ஆய்வுகளையும் வெளியிடுகிறது. இது 1904ஆம் ஆண்டில் செக் பூச்சியியல் சங்கத்தால் *ஆக்டா சொசைட்டாடிஸ்* *என்டோமோலாஜிகே போஹேமியா* என்ற தலைப்பில் நிறுவப்பட்டது. பின்னர் *ஆக்டா என்டோமோலாஜிகா போஹெமோசுலோவாக்கா* எனப் பெயரிடப்பட்டது. ஆய்விதழின் அட்டைப்படத்தில் சித்தரிக்கப்பட்டுள்ள பூச்சி *பைரோகோரிசு ஆப்டெரசு* ஆகும். *[[ஆய்விதழ் மேற்கோள் அறிக்கைகள்|ஆய்விதழ் மேற்கோள் அறிக்கைகளின்படி]]*, இந்த ஆய்விதழின் 2020ஆம் ஆண்டிற்கான தாக்கக் காரணி 1.182 ஆகும். 2016ஆம் ஆண்டில், இந்த ஆய்விதழ் மின்னணு இதழாக மட்டுமே திறந்த அணுகலுடன் வெளியாகிறது.

## மேற்கோள்கள்
 

## வெளி இணைப்புகள்

* 

பகுப்பு:ஆங்கில அறிவியல் ஆய்விதழ்கள்
பகுப்பு:விலங்கியல் ஆய்விதழ்கள்
பகுப்பு:பூச்சியியல்
பர் ஆறு (அருணாசலப் பிரதேசம்)

**பர் ஆறு** (*Par River-*Arunachal Pradesh) என்பது இந்தியாவின் வடகிழக்கில் உள்ள அருணாசலப் பிரதேசத்தில் ஓடும் ஆறாகும். இது  வடிநிலத்தைக் கொண்டது; இதில்  (42%) காடுகள் (2005 தரவு) உள்ளன. இதன் முக்கிய துணை ஆறுகள் பாங் மற்றும் நிம்டே ஆறுகள் ஆகும். இந்த ஆறு சுபன்சிரி ஆற்றுடன் இணைந்து இறுதியில் பிரம்மபுத்திரா ஆற்றுடன் இணைகிறது .

## மேற்கோள்கள்

* *அணைகள், நதிகள் மற்றும் மக்கள்* மாதாந்திர, பிப்ரவரி 2005. https://docs.google.com/viewer?a=v&q=cache:ygtofdHLeV4J:www.narmada.org/sandrp/Feb2005.pdf+&hl=en&gl=ch&pid=bl&srcid=ADGEESj-4brXf5g8zprAwlB5ErNrcBFlOZwrfwUnFYJzxhyS2LSRze83-PMJl5W_wPaCvHdEGdozH0kFEKAsRRACYiDUjJGIeIQeu0zNfIAe6iNumgJ9GNAg7jrU7nR4-jDNs9mh2XDf&sig=AHIEtbQjZUujwoEdz5p7lTJdEmx7YLS-sQ
* *அருணாச்சல பிரதேச மாவட்ட வர்த்தமானிகள்: சுபன்சிரி மாவட்டம்*, இந்திய அரசிதழ், 1981, ப.&nbsp;7. https://books.google.ch/books?ei=4SRgUN35NK_34QS_sYFY&id=2Y0CAAAAMAAJ&dq=Arunachal+%22Par+River%22&q=%22Par+River%22#search_anchor
பகுப்பு:இந்திய ஆறுகள்
இராகசுதா

**இராகசுதா** (*Ragasudha*) என்பவர்  ஒரு இந்திய நடிகை ஆவார். இவர் முதன்மையாக தமிழ், கன்னட திரைப்படங்களில் பணியாற்றுகிறார். மேலும் இவர் சில மலையாள, தெலுங்கு திரைப்படங்களிலும் நடித்தள்ளார்.

## தனிப்பட்ட வாழ்க்கை
இராகசுதா மலையாள நடிகை கே. ஆர். சவித்ரியின் மகளும்,  நடிகை அனுஷாவின் சகோதரியுமாவார். நடிகைகள் கே. ஆர். விஜயா, கே. ஆர். வத்சலா ஆகியோர் இவரது பெரியம்மாக்களாவர். இவர் தனது குடும்பத்துடன் சென்னையில் வசித்து வருகிறார். இவர் நடிகர்  ரஞ்சித்தை 2014 இல்   சீர்காழி திருவெண்காடு கோயிலில் திருமண் செய்துகொண்டார். எனினும் ஒரு வருடத்திற்குள் 2015 ஆம் ஆண்டில் அவர்கள் மணமுறிவு பெற்றனர்.

## திரைப்பட வாழ்க்கை
இராகசுதா 1990 இல் வெளியான தமிழ் திரைப்படமான *[[தங்கத்தின் தங்கம்]]*  திரைப்படத்தில் அறிமுகமானார் 

## திரைப்படவியல்
*இந்த பட்டியல் முழுமையடையாது; இதை விரிவாக்குவதன் மூலம் நீங்கள் உதவலாம்.*

### தமிழ்

* *[[தங்கத்தின் தங்கம்]]* (1990) ... இலதா/முத்தாயி
* *[[கவர்மெண்ட் மாப்பிள்ளை (1992 திரைப்படம்)]]* (1992) ... செல்லலாயி
* *[[ஜல்லிக்கட்டுக்காளை]]* (1994)
* *[[தமிழச்சி (திரைப்படம்)]]* (1995)
* *[[சிவசக்தி (திரைப்படம்)]]* (1996) ... வந்தனா
* *[[அபிமன்யு (1997 திரைப்படம்)|அபிமன்யு]]* (1997) ... திரவியத்தின் மனைவி
* *[[நேருக்கு நேர்]]* (1997) ... மாயா
* *[[தினமும் என்னை கவனி]]* (1997) ... கீதா
* *[[காதலர் தினம் (திரைப்படம்)]]* (1999)
* *[[அங்காளபரமேசுவரி (திரைப்படம்)|அங்காளபரமேசுவரி]]* (2001)
* *[[காமராசு (திரைப்படம்)]]* (2002)
* *[[காதல் வைரஸ்]]* (2002)
* *[[ஐயர் ஐ.பி.எஸ்]]* (2005) ... பரமேஸ்வரி
* *[[தம்பி (2006 திரைப்படம்)|தம்பி]]* (2006)
* *[[அம்முவாகிய நான்]]* (2007) ... மல்லி

### கன்னடம்

* *கிருஷ்ணார்ஜுணா* (2000)
* *அஸ்திரா* (2000)
* *தீபாவளி* (2000)
* *அம்மா நாகம்மா* (2001)
* *கிராம தேவதே* (2001)
* *மாஃபியா* (2001)
* *மைசூர் ஹுலி* (2001)
* *தர்ம தேவதே* (2002)
* *விஜயதசமி* (2003)

### மலையாளம்

* *ஸ்ராவ்* (2001). . . தேவு
* *ஜகதி ஜெகதீஷ்* இன் டவுன் (2002). . . ரேகா

## தொலைக்காட்சி தொடர்

* *கெட்டி மேளம்* ( ஜெயா தொலைக்காட்சி ) - தமிழ்
* *டிராகுலா* ( ஏஷ்யாநெட் ) - மலையாளம்

## குறிப்புகள்
 

## வெளி இணைப்புகள்

* 

பகுப்பு:1979 பிறப்புகள்
பகுப்பு:தமிழ்நாட்டு வடிவழகிகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தமிழ்த் தொலைக்காட்சி நடிகைகள்
பகுப்பு:தமிழ் நடிகைகள்
பகுப்பு:மலையாளத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
சிம்பாப்வே பெண்கள் துடுப்பாட்ட அணி

**சிம்பாப்வே பெண்கள் துடுப்பாட்ட அணி** (Zimbabwe women's national cricket team) பன்னாட்டு அளவில் பெண்கள் துடுப்பாட்டப் போட்டிகளில் சிம்பாப்வேவை பிரதிநிதித்துவப்படுத்துகிறது. இந்த அணியை பன்னட்டுத் துடுப்பாட்ட அவையின் வாழ்நாள் உறுப்பினரான சிம்பாப்வே துடுப்பாட்ட வாரியம் நிர்வகிக்கிறது.

2006 ஆம் ஆண்டில் பெண்கள் துடுப்பாட்ட உலகக் கிண்ணத்திற்கான  ஆப்பிரிக்கத் துடுப்பாட்டச் சங்க பிராந்திய தகுதிச் சுற்றில் சிம்பாப்வே சர்வதேச அளவில் அறிமுகமானது.  அந்த போட்டியை வென்றதன் மூலம், அந்த அணி 2008 உலகக் கோப்பை தகுதிப் போட்டிக்குத் தகுதி பெற்றது, இறுதியில் இருந்த எட்டு அணிகளில் ஐந்தாவது இடத்தைப் பிடித்தது, 2011 உலகக் கிண்ணத் தகுதிச் சுற்றில், சிம்பாப்வே ஒரு போட்டியில் கூட வெற்றி பெற முடியவில்லை.  2013 உலக இருபது -20 தகுதிப் போட்டியில் அணி எட்டு அணிகளில் ஆறாவது இடத்தைப் பிடித்தது, 2015 உலகக் கிண்ணத் தொடரில் இந்த அணி மூன்றாவது இடத்தைப் பிடித்தது, 2016 உலக இருபது -20  போட்டித் தொடருக்குத் தகுதிபெறவில்லை. 

டிசம்பர் 2018 இல், சிப்போ முகேரிக்கு பதிலாக மேரி-அன்னே முசொண்டா அணியின் தலைவியாக நியமிக்கப்பட்டார்.  

2020 டிசம்பரில், ஐ.சி.சி 2023 ஐ.சி.சி மகளிர் இ 20 உலகக் கிண்ணத்திற்கான தகுதிச் சுற்றுப் போட்டிகளை அறிவித்தது.  2021 ஐ.சி.சி பெண்கள இ20 உலகக் கோப்பை ஆப்பிரிக்கத் தகுதிச் சுற்றுப் போட்டிகளில்  பத்து அணிகளுடன் சிம்பாப்வேயும் இடம்பெற்றது. 

## மேலும் காண்க

* சிம்பாப்வே தேசிய துடுப்பாட்ட அணி
* 

## சான்றுகள்

பகுப்பு:பெண்கள் துடுப்பாட்ட அணிகள்
சிறீதர் (நடன அமைப்பாளர்)

**சிறீதர்** (*Sridhar* (choreographer)) என்பவர் ஒரு இந்திய நடன இயக்குநர் ஆவார். இவர் இந்தியாவின் பல மொழி திரைப்படங்களில் பணியாற்றியுள்ளார். இவர் ஒரு நடிகராக *[[பொய் (திரைப்படம்)|பொய்]]* (2006) படத்தின் வழியாக அறிமுகமானார். மேலும் இவர் திரைப்பட பாடல்களில் சிறப்புத் தோற்றங்களில் தோன்றியுள்ளார்.

## தொழில்
கே. பாலச்சந்தரின் *[[பொய் (திரைப்படம்)|பொய்]]* (2006) திரைப்படத்தில் சிறீதர்  முழுமையான நடிகராக அறிமுகமானார். அப்பட்டதில் இவர் ஒரு துணை வேடத்தில் தோன்றினார். *[[காதலில் விழுந்தேன்]]* (2008) படத்தில் "நாக்க முக்கா " பாடலுக்கு நடன இயக்குநராகப் பணியாற்றினார். பிலபலமான பாடலான இதை திரையில் நன்றாக காட்டுவதை உறுதி செய்யும் பொறுப்பு இவருக்கு வழங்கப்பட்டது. இதன் விளைவாக சிறீதர் "அதற்கு சில அதிரடியான நடன அசைவுகளைக் கொடுத்தார். சிறீதர்  பிரபுதேவாவின் *[[எங்கேயும் காதல்]]* (2011) படத்தில்  நடன இயக்குநராக பணியாற்றியதற்காக விமர்சன ரீதியான பாராட்டுகளைப் பெற்றார். அப்படத்தில் இவர் நான்கு பாடல்களுக்கு நடன இயக்கம் செய்தார். *[[நாதஸ்வரம் (தொலைக்காட்சித் தொடர்)|நாதஸ்வரம்]]* என்ற தொலைக்காட்சி தொடரின் தலைப்பு பாடலிலும் நடனமாடினார்.

2015 ஆம் ஆண்டில், ராகவ் மாதேஷ் இயக்கிய *போக்கிரி மன்னன்* என்ற அதிரடி நாடகப்படத்தில் முன்னணி நடிகராக முதல் முறையாக நடித்தார். சிறிய அளவு விளம்பரத்துடன் வெளியான இப்படம் விமர்சகர்களிடமிருந்து எதிர்மறையான விமர்சனங்களைப் பெற்றது. நவ்ரன்னிங்.காம் இதை ஒரு "சாதாரண படம்" என்றும் "திரைப்படத்தைப் பார்க்கும் அனுபவம் சித்தரவதையானது" என்றும் குறிப்பிட்டது, சிறீதர்  "கடந்து செல்லக்கூடிய அறிமுகம்" என்றும் குறிப்பிட்டது.

இவர் 2016 ஆம் ஆண்டில், *சவாடி* படத்திற்கு இயக்குநரானார்.

## திரைப்படவியல்

* *குறிப்பில் குறிப்பிடப்படாத, எல்லா படங்களும் தமிழ் படங்களாகும்.*

### நடன இயக்குநர்

; படங்கள்

; தொலைக்காட்சி

### இயக்குநர்

### நடிகர்

; படங்கள்

; தொலைக்காட்சி

### நடனமாடுபவர்

## குறிப்புகள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்